Ka baka la maiteko ao Joe a bego a a di- ra, Cindi o re, “phuthego e ile ya mo amogela, e bile ba bangwe ba ile ba mo thuša gore a hwetše ntlo ya maleba le dilo tše dingwe tšeo a bego a di hloka.” Joe o ile a tšwela pele a gola moyeng gomme ge nako e dutše e eya o ile a kolobetšwa gore e be yo mongwe wa Dihlatse tša Jehofa. Ga bjale a ka bolela go tšwa go seo a ithutilego sona ge a kgothatša ba bangwe gore ba tsome bohlale bjo bo tšwago go Modimo bjoo bo lego ka Beibeleng.—Diema 3:13, 14. 5 Bophara le go iša ga toka ya Jehofa di ka kwešišwa gakaone ka go hlahloba mantšu a leleme la mathomo ao a dirišitšwego ka Beibeleng. Mangwalong a Sehebere, go akaretšwa mantšu a mararo a magolo. Lentšu leo gantši le fetolelwago e le “toka” le ka fetolelwa gape e le “se se swanetšexo.” (Genesi 18:25) Mantšu a mangwe a mabedi gantši a fetolelwa e le “toko.” Mangwalong a Bakriste a Segerika, lentšu leo le fetolelwago e le “toko” le hlaloswa e le “seka sa go ba yo a lokilego goba wa toka.” Ka gona, ge e le gabotse ga go na phapano magareng ga toko le toka.—Amosi 5:24.